ÉNEKVERSENY LÁTÁSSÉRÜLTEKNEK - HAJNALI FÉNY
ÖRÖMZENE A MAGYARORSZÁGI PORPHYRIA EGYESÜLET...
2013.11.17. 18:49
A Vakbarát Alapítvány 2008. őszén rendezte meg először, majd 2012. novemberében másodszor, idén pedig már harmadik alkalommal látássérült tehetségeket felkutató énekversenyét.
Míg a tavalyi évben 16 versenyző indult, nemek szerinti külön-külön kategóriában, addig az idén 11 versenyző próbálta bizonyítani tehetségét, ezúttal külön kategorizálás nélkül. Az verseny szervezői 12 énekes jelentkezését regisztrálták, azonban alig fél órával a verseny megkezdése előtt az egyik versenyző visszalépett - nekem nincs arról tudomásom, miért. A mezőny nem volt túl szoros, bár volt megosztott helyezés, méghozzá az első. A korosztály is széles volt, kezdve a huszonévesektől egészen a hatvanasokig, akik régebbi slágereket hoztak. Mindenki szabadon választott dallal indulhatott, két feltétel volt: egyik, hogy magyar nyelvű dal legyen, a másik pedig, hogy a versenyzők által választott zenei alapon nem lehetett vokál. A szervezők ugyais kizárólag az egyéni produkciót, az énekes előadását kívánták értékeltetni a jelen lév szakmai zsűrivel, melyben énektanár és előadóművész volt.
A zsúri maximálisan 25-25 pontot adhatott az egyes produkciókra, persze maximális pontszámot senki sem ért el, de volt, aki közel került hozzá. A zsűri összpontszámai alapján első helyen megosztva Rabóczki Gyuláné és Rácz Mariann végeztek, Katona Klári "Helló, helló", valamint a Hungária együttes "Cha-cha-cha" című dalával. A második helyre Rákóczi Szilvia került Aradszky László örök slágerével, a "Nem csak a húszéveseké a világ" cíművel, míg a harmadikon Titz Anita végzett. A zsűri értékelését követően a közönség tagjai belépő kártyájukkal szavaztak a negyedik helytől kezdődően kikerült versenyzőkre. Végül a közönségdíjat 11 szavazattal Tompos Kátya "Magányos csónak" című dalát énekl Dénes Dóra nyerte el. Az első három helyezett és a közönségdíjas a helyezés arányában pénznyereményben, míg valamennyi versenyző emléklapot vehetett át. Ezen kívül az Alapítvány - hagyományaihoz híven - a versenyzőkkel hangfelvételt készít, mely felvételek felkerülnek majd az Alapítvány honlapjára, elősegítve ezzel azt, hogy hírük többfelé is eljusson.
https://hajnali-feny.blog.hu/api/trackback/id/tr115639456